שיחה:יחסי ארצות הברית – קובה

message: תורגם ונערך מהויקי האנגלית. כל הערות השוליים נבדקו. Itaygur - שיחה 22:29, 24 ביולי 2015 (IDT)
תבורך איתי. צחי לרנר - שיחה 23:28, 21 ביולי 2015 (IDT)
replies: text: תבורך. אם מתחשק לך אז גם הערך הפשרת קובה  חשוב. ‏Archway‏ • שיחה 22:35, 24 ביולי 2015 (IDT)
replies: text: :תודה, אבל נראה לי שרוב המידע בערך המבוקש מתומצת בצורה זו או אחרת בערך זה. אישית זה נראה לי מיותר. בשלב זה מעדיף להשקיע בדברים אחרים. Itaygur - שיחה 22:44, 24 ביולי 2015 (IDT)
thread_title: המקור לערך

message: משתמש:Gilgamesh, האם אתה חושב שערך זה זכאי להיות מועמד להמלצה? בעיני זה ערך משובח ועשוי היטב, אם כי ניתן לערוך בו קצת הגהה לשונית. ‏Archway‏ • שיחה 22:06, 26 ביולי 2015 (IDT)
replies: text: תודה על הפניית תשומת לבי משתמש:Archwayh. אני צריך לקרוא כדי לענות. במבט חטוף אכן נראה רציני. גילגמש • שיחה 22:12, 26 ביולי 2015 (IDT)
replies: text: :קראתי את הערך ובעיני הוא לא בשל לתהליך המלצה. יש קצוות לא סגורים:
*פסקה ראשונה בפרק המבוא כתובה בצורה לא טובה. בגלל הרצון לשמור על שימוש במבנה מודגש יצא סלט קשה לקריאה - דורש עריכה, ובכלל כל פרק המבוא דורש עריכה.
* המושג "מלחמות העצמאות הספרדיות אמריקאיות". נראה לי מוזר. צריך לחשוב על שם אחר (ולחפש אולי כן נכתב ערך בנושא חשוב זה) 
* אחר כך בפרק רקע - "הקשר בין המושבה הספרדית של קובה לבין המושבות ביבשת צפון אמריקה החל להתרקם בראשית המאה ה-18 באמצעות חוזים מסחריים בלתי חוקיים בין המושבות האירופאיות בעולם החדש, שמטרתם הייתה להתחמק מתשלום מסים" - צריך להסביר מדוע חוזים אלה היו בלתי חוקיים. האם הסיבה היא רק נסיון לחמוק מתשלום מס או שמא המסחר עם מושבה ספרדית היה בלתי חוקי עבור מתיישבים אנגלים שלא על גבי סיפון אוניה ספרדית? צריך לבדוק מתי בדיוק הרשו הספרדים לסחור עם מושבותיהם.
* "הכיבוש הבריטי של הוואנה ב-1762 פתח את הסחר עם המושבות הבריטיות בצפון אמריקה והמהפכה האמריקאית ב-1776 יצרה הזדמנויות סחר נוספות" - מה הקשר בין כיבוש הוואנה לפתיחת הסחר? הדבר לא מוסבר בערך (זה מתקשר גם לנקודה קודמת).
* שוב: "לאחר פתיחתו של האי לסחר העולמי ב-1818, החליפו חוזי הסחר את הקשרים הכלכליים הספרדיים. ב-1820, סבר תומאס ג'פרסון שקובה היא "התוספת המעניינת ביותר שיכולה להיות למערכת המדינות שלנו" ואמר למזכיר המלחמה, ג'ון קלהון שארצות הברית "חייבת, בהזדמנות הראשונה האפשרית, לספח את קובה" - אז עכשיו מותר לסחור עם כולם? כל הקטע עם הסחר צריך להיבדק וצריך לכתוב במפורש מתי הקלו הספרדים בנושא זה ומדוע.
* אחר כך מתואר רצון אמריקאי לספח את קובה. למה? מה יש בקובה שרוצים לספח אותה? או שזה שאיפות אימפריאליסטיות של ארה"ב? הדבר לא כתוב.
* "ב-1877, רכשו האמריקאים 83% מכלל היקף היצוא הקובני." - מה הכוונה? 83% מהיצוא הקובני הופנה לארה"ב? אזרחי ארה"ב השתלטו על 83% מהיקף היצוא (למשל רכשו 83% מהחברות המיצאות?)
* בפרק "היחסים בשנים 1959-1900" לא כתוב מה היה יחס הקובנים כלפי ארה"ב. הם שמחו על כך שאמריקאים עזרו להם במלחמה נגד הספרדים? הם אהבו את ההתערבות שלהם? כל החלק החשוב הזה לא כתוב. לא המשכתי לקרוא מעבר לזה, אבל די בנקודות אלה כדי שהערך לא יהיה מוכן לדיון המלצה בשלב זה. גילגמש • שיחה 06:42, 27 ביולי 2015 (IDT)
אתייג פה את משתמש:Itaygur גילגמש • שיחה 16:44, 13 בפברואר 2016 (IST)
thread_title: ערך מומלץ

message: בגוף הערך מופיע שהיחסים נותקו ב-3 בינואר 1961. בעיתון "דבר" מתאריך 4 בינואר 1961, עדיין לא מופיע דבר על ניתוק יחסים, אלא רק על משבר כתוצאה מנאומו של קסטרו, שבו הוא מצהיר על כוונותיו לדלל משמעותית את כמות העובדים בשגרירות ארה"ב שבקובה. לא מתקבל על הדעת שצעד חריף כמו ניתוק היחסים, עדיין לא נשמע בישראל יום לאחר שנעשה. ניתוק היחסים כן מופיע בעיתון, לראשונה ב-5 בינואר 61. ייתכן שכדאי לשנות בגוף הערך, אלא אם למישהו יש מקור אחר. מביט - שיחה 02:59, 25 באוקטובר 2020 (IST)
thread_title:  ניתוק היחסים